' -7\ ' ' W' 3 i 
gl6 OBSERVATIONES ZOOLOGICAE. 
Ad clupeae genus pertinent omnino pisciculi lacus Comensis , Misolbini 
dicti , quos a Scaramuzzo accepi. 
Abdomen non modo carinatum , sed et serratum. 
Membrana branchiostega plurium radiorum , sed numerum inire haud valeo. 
Pinna adiposa nulla. Ergo non salmo. Corpus alepidotum , argenteum, 
dorso fusco. In confiniis dorsi fusci et partis argenteae , maculae magnitudine 
lentis, juxta longitudinem dispositae, in alio individuo quinque , in alio duas, 
in alio unam reperio. 
Cauda an bifurca sit , ignoro , quia semiabscissa pinna transmittuntur. Ne- 
que potui radios in sale conditis, semisiccis quadriuncialibus pisciculis numerare. 
Maxilla inferior longior. 
Exenterantur post branchias in latere dextro. Capiuntur mense Majo , no- 
mine Agoni , magnitudine harengi in distantia duarum triumve orgyarum, 
ubi semper duo ludos venereos exercentes , dum exsiliunt , superjecto rete 
capiuntur. Minores capiuntur Septembri , magna in profunditate lacus , reti- 
bus amplis , et saepe aliquot tantum specimina una vice , unde cari , et in sin- 
gulas libras , tribus Turonensibus libris (francis) venduntur. Vocantur tunc 
Agoni grassi. Multo sale condun tur et Misolbini dicuntur. 
Per nychthemerum in aqua macerati super craticula torrentur, et cum 
aceto ac oleo in deliciis sunt. 
Reperio tandem, licet aegre, et forte non sine errore D. i 5 ; P. 9. A. 19. 
C Dorsalis pinnae initium parum ante initium ventralium. 
Linea lateralis , si adest , recta. Video nunc quoque , tamen squamas adesse, 
aut saltem cutem in rhombos elevari. 
CLUPEA LODNA. 
(Villosa, vel foetens.) Linea laterali prominula hirta. Olafsen et Povelsen 
Ib. in Island. §. 527. 8. II. p. 19 1. bab. XXVIII. 
Ex icone definiverim : Pinna dorsali duplici , anali regioneque ani 
gibba. 
Memini etiam Pallantem speciem clupeae memorare , quae lateribus his- 
pidis cum alia cohaereat. 
CYPRINUS CARPIO. 
Varietatem hinc inde 'nudam, squamis majoribus pro distincta specie 
habet Blumenbachius Handbuch ed. III. p. 326. et Nauius in Naburforsclier 
XXV. 
